«Η αντιμετώπιση της φοροδιαφυγής ή φοροαποφυγής ή καταπολέμηση για παράδειγμα της λαθρεμπορίας πετρελαίου ή καπνικών προϊόντων ήταν πολύ πιο δύσκολη τελικά απ΄ ό,τι εμείς ως Αριστερά πιστεύαμε πως θα ήταν».

Σε αυτή την παραδοχή προέβη ο υπουργός Οικονομικών, Ευκλείδης Τσακαλώτος, μιλώντας σε πάνελ στο Ευρωπαϊκό Κοινοβούλιο.

«Πιστεύαμε ότι ήταν ένα πολύ πιο εύκολο πρόβλημα να λυθεί απ΄ότι τελικά αποδείχθηκε ότι είναι», ανέφερε ακόμη ο κ. Τσακαλώτος.

Πρόσθεσε, ωστόσο, ότι «παρόλα αυτά, τα πράγματα κινούνται και έχουν κινηθεί τα τελευταία δύο χρόνια και αυτός είναι ένας από τους λόγους για τους οποίους παρουσιάζουμε υπεραπόδοση, υπερεπιδόσεις στα έσοδα, γιατί όλα αυτά δεν τα μετρούν οι Θεσμοί ως συνεισφέροντα για την επίτευξη δημοσιονομικών στόχων γιατί τα αποκαλούν μη παραμετρικά».